ام السمج
حلوة ام السمج رغم الزفر بيهة
دزوني اشتري وضليت احاجيهة
دزوني اشتري اهلي سمج فد يوم
ولكيت التبيعه الوجه كله نجوم
كعدت كبالها وكالتلي عني كوم
كصدك سمجتي لو روحي تشريهة
كلتلها يحلوة السمج كله اشريه
بس كولي احبك والله كلبي اخذيه
كالت اوف ربي الولد هذا شبيه
اضن بطران ما يعرف تواليهة
كلت صح بطران وما اعرف الي صار
زوري وكتلج الوحدة بالف دينار
ثلث ساعات لجلج عايف الخطار
وهسه الجوع يم السمج واليهة
كالت كوم عني خاله انته منين
خليني على رزقي وروح يم نسرين
حلوة تبيع خضرة مكحلة العينين
بحجة تشتري والسالفة طريهة
كلتلها على السمج الاهل دزوني
بالخضرة شسوي وهمه فهموني
اجيت انشد عليج وتاهت عيوني
عسى هالسمجه كون انه اغص بيهة
ماسوتلي جارة وتالي رديت
لكيت اهلي وخطاري خابصين البيت
كالو وين انته00000000كلت انه هل الجيت
ام السمج حيرتني بمعانيهة